Aizkraukles novads

Aizkraukles novads ir Latvijas 2021. gada administratīvi teritoriālās reformas gaitā 2021. gada 1. jūlijā izveidota Latvijas pašvaldība, kurā tika apvienots Aizkraukles novads, Jaunjelgavas novads, Kokneses novads, Neretas novads, Pļaviņu novads un Skrīveru novads. Robežojas ar Bauskas novadu rietumos, Ogres novadu rietumos un ziemeļos, Madonas novadu ziemeļos, Jēkabpils novadu austrumos un Lietuvas Paņevežas apriņķi dienvidos. Novada centrs atrodas Aizkraukles pilsētā.

Novads apvieno lielāko daļu pirms iepriekšējās administratīvi teritoriālās reformas pastāvējušā Aizkraukles rajona teritoriālo vienību, izņemot Kurmenes pagastu un Valles pagastu.

 Teritoriālais iedalījums 
Aizkraukles novadā kopumā ietilpst 18 pagasti un 4 pilsētas, kuru pārvalde deleģēta 4 apvienībām, izņemot Aizkraukles pilsētu, Aizkraukles pagastu (Aizkraukles pagasta pakalpojumu centrs) un Skrīveru pagastu (Skrīveru pagasta pārvalde):
+ApvienībaCentrsapvienībā ietilpstošās vienībasiedzīvotāju skaitsplatība, km2Jaunjelgavas apvienībaJaunjelgavaDaudzeses pagasts, Jaunjelgavas pilsēta, Jaunjelgavas pagasts, Seces pagasts, Sērenes pagasts, Staburaga pagasts, Sunākstes pagasts4959684,6Kokneses apvienībaKokneseBebru pagasts, Iršu pagasts, Kokneses pilsēta, Kokneses pagasts4938360,8Neretas apvienībaNeretaMazzalves pagasts, Neretas pagasts, Pilskalnes pagasts, Zalves pagasts3059645,1Pļaviņu apvienībaPļaviņasAiviekstes pagasts, Klintaines pagasts, Pļaviņu pilsēta, Vietalvas pagasts4545376,0

 Vidzemes vēsturiskajā zemē 
Vidzemē ietilpst novada daļa Daugavas labajā krastā: Aiviekstes pagasts (daļēji), Aizkraukles pagasts, Aizkraukles pilsētas daļa Daugavas labajā krastā, Bebru pagasts, Iršu pagasts, Klintaines pagasts, Kokneses pagasts, Kokneses pilsēta, Pļaviņu pilsēta (daļēji), Skrīveru pagasts, Vietalvas pagasts.

 Sēlijas vēsturiskajā zemē 
Sēlijā ietilpst novada daļa Daugavas kreisajā krastā: Aizkraukles pilsētas daļa Daugavas kreisajā krastā, Daudzeses pagasts, Jaunjelgavas pagasts, Jaunjelgavas pilsēta, Mazzalves pagasts, Neretas pagasts, Pilskalnes pagasts, Seces pagasts, Sērenes pagasts, Staburaga pagasts, Sunākstes pagasts, Zalves pagasts.

 Latgales vesturiskajā zemē 
Latgalē ietilpst novada daļa Aiviekstes labajā krastā: Aiviekstes pagasts (daļēji) un Pļaviņu pilsēta (daļēji).

 Daba 
Rajons atrodas galvenokārt līdzenā vai lēzeni paugurainā apvidū, ziemeļos Vidzemes Centrālās augstienes dienvidu mala ar 208 m augsto Birznieku kalnu pie Vietalvas. Izrakteņi — dolomīts, grants, kūdra.

Vidējā temperatūra: -6,5 ° C janvārī, + 17 ° C jūlijā. Nokrišņu daudzums 650–700 mm gadā.

Meži 52%, purvi 2% teritorijas.

Nozīmīgākie aizsargājamie dabas un vēstures objekti: Daugavas ieleja lejpus Pļaviņu hidroelektrostacijas, dendrārijs Skrīveros, pilsdrupas Koknesē.

 Upes 
Daugavas baseinā — Daugava, Aiviekste, Pērse, Dīvaja.

Lielupes baseinā — Viesīte, Iecava, Dienvidsusēja.

 Ūdenstilpes 
Lielākie ezeri: Odzes ezers 2,69 km², Pļaviņu HES ūdenskrātuve 32,4 km².

 Vēsture 

 Iedzīvotāji 
 Iedzīvotāju skaita izmaiņas 
Esošajās robežās, pēc CSP datiem.OSP

 Apdzīvotās vietas 

+Aizkraukles novadā 15 apdzīvotākās vietas (pilsētas vai ciemi).Nr.NosaukumsStatussPagasti2000201120182025 1. Aizkraukle Pilsēta (Novada centrs) — 9268 7897 6990 7090 2. Pļaviņas Pilsēta — 4127 3422 3022 2937 3. Koknese Pilsēta — 2958 2716 2483 2538 4. Skrīveri Ciems Skrīveru 2681 2516 2281 2354 5. Jaunjelgava Pilsēta — 2323 2042 1794 1803 6. Nereta Ciems Neretas 1435 1213 1025 947 7. Daudzeva Ciems Daudzevas 709 655 567 582 8. Vecbebri Ciems Bebru 659 535 475 560 9.  Zemkopības institūts Ciems Skrīveru 418 385 370 365 10.  Aizkraukle (ciems) Ciems Aizkraukles 468 420 384 351 11. Sece Ciems Seces 425 400 357 326 12. Ērberģe Ciems Mazzalves 434 356 301 308 13. Irši Ciems Iršu 426 332 330 306 14. Sērene Ciems Sērenes 295 268 226 256 15. Bormaņi Ciems Kokneses pagasts 222 168 158 151

 Etniskais sastāvs 

 Pašvaldība 

Pašvaldības lēmējvaras funkcijas nodrošina novada iedzīvotāju ievēlēta dome 19 deputātu sastāvā. Kopš 2010. gada domes priekšsēdētājs ir Leons Līdums. Domes darbs tiek organizēts pastāvīgo komiteju un domes sēdēs. Atbilstoši pašvaldības darbības jomām, dome no deputātu vidus ir izveidojusi trīs pastāvīgās komitejas – Finanšu un tautsaimniecības jautājumu komiteja, Izglītības, kultūras un sporta jautājumu komiteja un Sociālo jautājumu komiteja. 
+PartijasBalsu skaits%Vietas Latvijas attīstībai, Vidzemes partija 3459 44,85 10 Nacionālā apvienība "Visu Latvijai!"—"Tēvzemei un Brīvībai/LNNK" 1579 20,47 4 Apvienība Iedzīvotāji 693 8,99 2 Jaunā Vienotība 584 7,57 2 Zaļo un Zemnieku savienība 438 5,68 1

 Saimniecība 

 Transports 

Aizkraukles novadu šķērso vairāki dažādu nozīmju autoceļi. Vienīgais galvenais autoceļš, kas iet cauri Aizkraukles novadam ir  (Rīga—Daugavpils—Krāslava—Baltkrievijas robeža (Pāternieki)). Tāpat, novadu šķērso arī vairāki reģionālās nozīmes autoceļi —  (Augšlīgatne—Skrīveri),  (Pļaviņas (Gostiņi)—Madona—Gulbene),  (Vecumnieki—Nereta—Subate),  (Jēkabpils—Lietuvas robeža (Nereta)),  (Aizkraukle—Jēkabpils),  (Pļaviņas—Ērgļi),  (Koknese—Ērgļi),  (Tīnūži—Koknese),  (Sērene—Kalnieši) un  (Bauska—Aizkraukle).

Novadu šķērso arī dzelzceļa līnija Rīga—Daugavpils. Aizkraukles novada teritojā Rīgas—Daugavpils dzelzceļa līnija no Rīgas līdz Aizkraukles stacijai ir elektrificēta, savukārt, no Aizkraukles stacijas virzienā uz Daugavpili kursē dīzeļvilcieni. Aizkraukles novada teritorijā atrodas četras dzelzceļa stacijas —  Skrīveri, Aizkraukle, Koknese un Pļaviņas. No Pļaviņu stacijas atzarojas dzelzceļa līnija Pļaviņas—Gulbene.

 Izglītība 

Aizkraukles novadā darbojas 7 vidusskolas, 5 pamatskolas, 1 profesionālās vidējās izglītības iestāde un 12 pirmskolas izglītības iestādes:

 Vidējās izglītības iestādes 
 Aizkraukles novada vidusskola
 Aizkraukles Profesionālā vidusskola
 Jaunjelgavas vidusskola
 Ilmāra Gaiša Kokneses vidusskola
 Neretas Jāņa Jaunsudrabiņa vidusskola
 Pļaviņu vidusskola
 Andreja Upīša Skrīveru vidusskola

 Pamatskolas 
 Bebru pamatskola
 Daudzeses pamatskola
 Kokneses pamatskola - attīstības centrs
 Mazzalves pamatskola
 Seces pagasta pamatskola

 Pirmskolas izglītības iestādes 
 Aizkraukles pirmsskolas izglītības iestāde "Auseklītis"
 Aizkraukles pirmsskolas izglītības iestāde "Saulīte"
 Aizkraukles pirmsskolas izglītības iestāde "Zīlīte"
 Bebru pirmsskolas izglītības iestāde "Bitīte"
 Daudzeses pirmsskolas izglītības iestāde "Čiekuriņš"
 Jaunjelgavas pirmsskolas izglītības iestāde "Atvasīte"
 Kokneses pirmsskolas izglītības iestāde "Gundega"
 Neretas pirmsskolas izglītības iestāde "Ziediņš"
 Pļaviņu pirmsskolas izglītības iestāde "Bērziņš"
 Pļaviņu pirmsskolas izglītības iestāde "Jumītis"
 Skrīveru pirmsskolas izglītības iestāde "Saulēni"
 Skrīveru pirmsskolas izglītības iestāde "Sprīdītis"

 Sports 

 Kultūra 

 Reliģija 

 Ievērojami novadnieki 

 Abrahams Kroniorts (1634—1703), Zviedrijas armijas ģenerālis
 Berta Rūmniece (1865—1953), aktrise
 Pēteris Barisons (1904—1947), komponists un diriģents
 Vaironis Jakāns (1927—2008), aktieris
 Jakobs Lipmans (1874—1939), mikrobiologs un augsnes speciālists
 Kristofors Fīrekers (ap 1612—1684/1685), dzejnieks, valodnieks
 Jānis Jaunsudrabiņš (1877—1962), rakstnieks, romānists un gleznotājs
 Jānis Ādolfs Kaktiņš (1885—1965), operdziedonis
 Jānis Veselis (1896—1962), rakstnieks
 Velta Toma (1912—1999), dzejniece
 Imants Auziņš (1937—2013), dzejnieks, literatūrkritiķis
 Inese Jaunzeme (1932—2011), vieglatlēte, šķēpa metēja, ārste, medicīnas zinātņu doktore
 Andrejs Auzāns (1871—1953), latviešu strēlnieku komandieris, Latvijas armijas ģenerālis, zinātnieks
 Raimonds Bergmanis (1966), svarcēlājs, spēkavīrs, politiķis
 Jorģis Zemitāns (1873—1928), pulkvedis
 Jānis Lavenieks (1890—1969), Latvijas armijas ģenerālis
 Jānis Krūmiņš-Pilāts (1894—1938), marksists un revolucionārs
 Jānis Celms (1895—1960), inženieris, pedagogs un valsts ierēdnis
 Jānis Jurgens (1900—1983), čekists
 Andrejs Upītis (1877—1970), rakstnieks, kritiķis, literatūrzinātnieks, literatūrvēsturnieks, sociālistiskā reālisma mākslas teorētiķis
 Dainis Caune (1951), sportists, sporta žurnālists, fotogrāfs, redaktors, sporta funkcionārs
 Jūlijs Feders (1838—1909), glezontājs
 Andrejs Gražulis (1993), basketbolists
 Pēteris Stučka (1865—1932), viens no Jaunās strāvas līderiem, LSPR valdības vadītājs (1919)
 Voldemārs Alksnis (1886—1969), jurists, prokurors
 Pauls Ašmanis (1881—1952), politiķis
 Kārlis Balodis (1864—1931), ekonomists, finansists un demogrāfs
 Heinrihs Brimmers (1880—1969), vācbaltiešu jurists, politiķis
 Māris Bružiks (1962), vieglatlēts
 Jānis Ciaguns (1951), kalnu slēpotājs
 Ādolfs Kaktiņš (1885—1965), operdziedonis, koncerdziedātājs
 Mirdza Kļava (1924—2019), rakstniece, māksliniece, skolotāja

 Ievērojamas vietas 

 Attēlu galerija 

 Atsauces 

 Ārējās saites 

 Skatīt arī 


Kategorija:Latvijas novadi